UTKAST Referat fra styremøte i OODK

Møtenummer:11/2019

Dato:17.12.2019

Klokken:18:00

Sted:Blåskjellveien 3, Ulvøya (hos Widar)

Innkalt:Alle

Til stede:Widar (møteleder), Tone (referent), Astrid, Unni, Anne, Kristen, Hege             (referent)

Dagsorden:

Sak 96/2019: **Godkjenning av referat fra styremøtet 21. november 2019**.

* Vedtak: Referatet godkjennes uten merknader. Referatet legges ut på hjemmesiden.

Sak 97/2019: **Saker vedtatt på styrets facebookside siden forrige styremøte**.

* Vedtak: Treningsavgift januar-mars 2020 for Agility innendørstrening satt til kr 600. Bekjentgjøres på FB.

Sak 92/2019: **Er det ønskelig å leie inn regnskapsfører som støtte for OODKs kasserer?**

Saken ble tatt opp på styremøtet i november (sak 92/2019). Det er innhentet ytterligere informasjon til dette møtet. Det var utarbeidet et notat av Kristen som grunnlag for styrets diskusjon. De fleste firmaer tar om lag 600-650 kroner pr time + mva. Det må spesifiseres hva en ekstern regnskapsfører skal gjøre, før det eventuelt inngås en avtale. Som et alternativ kan en valgt kasserer tilbys økonomisk godtgjøring for den relativt krevende oppgaven.

* Vedtak: Styret ønsker at valgkomiteen prøver å finne en kandidat internt i klubben som kan ta vervet som kasserer, eventuelt med en økonomisk godtgjøring. Hvis valgkomiteen ikke finner en kandidat, er styret innstilt på å leie inn et eksternt regnskapsbyrå som kan bistå kasserer. Saken tas opp igjen når valgkomiteens innstilling foreligger, eventuelt etter årsmøtet i mars 2020.

Sak 95/2019: **Hvor mange OODK-poeng tildeles når medlemmer skal belønnes for sin innsats?**

Saken ble tatt opp på styrets møte i november (sak 95/2019) og klubbhåndbokens bestemmelser om tildeling av OODK-poeng til medlemmer som bidrar på dugnader og stevner, side 15. Widar hadde utarbeidet et forslag som grunnlag for styrets diskusjon. Både satser for ulike typer innsats og regler for innveksling av poeng, ble diskutert.

* Vedtak: Styret sluttet seg til følgende reviderte tekst:

OODK-poeng

Styret vedtok på styremøte 14. februar 2012 å innføre et poengsystem for å belønne OODK-medlemmer som deltar på dugnader og som mannskap når OODK arrangerer stevner. Styret vedtok å justere dette systemet på sitt møte 17. desember 2019. Etter dette gjelder følgende:

*Satser*

Halv dag (mindre enn 4 timer): 100 poeng

Hel dag (4 timer eller mer): 200 poeng

To dager (helg): 450 poeng

Stevneleder: 600 poeng

Instruktør nybegynnerkurs/trening: 150 poeng per kurskveld.

Gjelder instruktør uten trening av egen hund.

Bestå stevneleder- og instruktørkurs: 500 poeng.

Gjelder kurs som gir kompetanse til nytte for OODK.

Ett OODK poeng tilsvarer 1 krone. Poengene kan veksles inn i rabatter på kurs, treningsavgift etc. Medlemmene har selv ansvar for å påse at poengene blir registrert på poengskjemaet som er tilgjengelig på hvert arrangement. Opptjente OODK-poeng kan benyttes så lenge man er medlem av OODK.

Sak 98/2019: **Årsmøte OODK 2020. Forberedelser.**

Styret gikk gjennom prosessen fram mot årsmøtet og gjennomføringen av selve årsmøtet. Arbeidsoppgaver ble fordelt. Tone, Anne og Hege ble tildelt oppgaver knyttet til kommunikasjon og produksjon av sakspapirer. Widar skriver styrets beretning. Unni har ansvar for regnskap, budsjett og revisor. Det er ønskelig med et faglig innlegg om «førstehjelp for hund» ved oppstart av årsmøtet, kl. 1800-1850. Hege kontakter Agria, om de kan stille med en fagperson. Et alternativ er å spørre OODK-medlemmer med veterinærkompetanse.

Onsdag 18. mars 2020 kl. 1800 på Maridalen skole, Gamle Maridalsvei 45, Oslo

|  |  |  |
| --- | --- | --- |
| **Kommunikasjon med medlemmer**  | **Frist (siste frist)**  | **Hvem**  |
| Bekjentgjøre dato og frister på **FB og web**  | 22. jan 2020 (8 uker)  | Tone   |
| *Frist for innkomne forslag*  | *5. feb 2020 (6 uker)*  |   |
| *Frist for forslag til valgkomiteen*  | *12 feb 2020 (5 uker)*  |   |
| Sende ut innkalling og sakspapirer **per epost**  | 4. mars 2020 (2 uker)  | Hege + Tone  |
| Oppdatere nettsider, sende ut protokoll etc.  | 15. april 2020  | Tone  |
| **Styrearbeid**  | **Dato**  | **Hvem**  |
| Bestille bidrag til årsberetning  | des 2019  | Anne  |
| *Årsberetning - innkomne bidrag - frist*  | *17. jan 2020*  | Anne  |
| Regnskap og revisjon  | jan 2020  | Unni  |
| Sjekke innkomne bidrag til årsberetning  | styremøte 23. jan  |   |
| Sjekke medlemslister epostadresser  | tidlig feb  | Anne  |
| Motta valgkomiteens innstilling  | 26 feb   |   |
| Behandle innkomne forslag etc.  | styremøte 13 feb  | Alle  |
| Ferdigstille papirer til årsmøtet  | styremøte 13 feb  | Tone, alle  |
| Siste finpuss på årsmøtet  | styremøte 9 mars  | Alle  |
| * Hvem har stemmerett?
 |   |   |
| * Ordstyrer, referat etc.
 |   |   |
| **Etterarbeid**  |   | Alle  |

* Vedtak: Årsmøtet forberedes i tråd med klubbens lover og etter avtalt arbeidsfordeling og tidsplan.

Sak 99/2019: **Styrets møter i 2020**

* Vedtak: Datoer for styremøter 2020.
* Januar: 23. januar kl. 1800 hos Kristen.
* Februar: torsdag 13. februar kl. 1800 hos Kristen
* Mars: 9. mars kl. 1800 hos Anne
* For perioden mars-desember fastsettes datoer etter årsmøtet 2020

Sak 100/2019**: Revisjon av stevnehåndbøker. Status.**

Styret har besluttet at OODKs stevnehåndbøker skal revideres (sak 68/2019). En oppdatering kan være ønskelig ut fra erfaringer gjort av OODKs stevneansvarlige de siste 4-5 årene. Det er viktig at håndbøkene er i tråd med dagens regelverk og retningslinjer fra NKK og NBF. Nøkkelpersoner innenfor hver av de fire grenene bidrar med innspill (Annike A, Hege W, Marianne A og Wenche K).

Målet er at stevnehåndbøkene skal være et nyttig og godt verktøy for stevnelederne – som et supplement til regelverk gitt av NKK og NBF. Håndbøkene bør være konkrete og målrettete, gjerne kortfattete men likevel detaljerte nok til å være av praktisk nytte. Per i dag er stevnehåndbøkene relativt ordrike. De består av et hoveddokument og diverse vedlegg. Hoveddokumentet ligger på klubbens hjemmeside og er tilgjengelig for alle. Vedleggene ligger i bare Dropbox og er dermed ikke tilgjengelige for alle. De fire håndbøkene har mange fellestrekk når det gjelder struktur og innhold. Felles dokumentstruktur på tvers av grenene er en fordel, men innholdet må selvsagt tilpasses grenenes særpreg og overordnet regelverk.

Styrets ambisjon er at arbeidet med revisjon av stevnehåndbøkene er avsluttet innen årsmøtet. Årsmøtet gis en orientering. De vedleggene som anses som viktige, bør legges inn i hoveddokumentet og dermed være tilgjengelige på web-siden.

-Vedtak: Hege orienterer de fire bidragsyterne om styrets synspunkter som framkom i møtet, og om styrets videre arbeid med saken. Hege lager en egen mappe i Dropbox for denne saken. Styrets medlemmer setter seg inn i dokumentene og gir innspill i det videre arbeidet. Saken tas opp på neste styremøte.

Sak 101/2019: **Personvernforordningen GDPR. Informasjon fra NKK til alle NKK-klubber og forbund**

OODK har mottatt epost og lenke til en video der NKK informerer om konsekvensene av at Norge har tiltrådt personvernforordningen GDPR.

-Vedtak: Tas til etterretning.

Sak 102/2019: **Printer og PC. OODK** **må ha utstyr som fungerer**

Kasserer har brukt privat PC og printer i kassererjobben. Papir og blekk er dekket av klubben. Klubben gir kasserer en kompensasjon for bruk av privat printer i foregående to år tilsvarende kr 1500. Det nye styret vurderer om OODK bør skaffe seg en egen printer. Denne kan benyttes til stevner etc. og ellers oppbevares hos og brukes av kasserer.

Klubben trenger en PC som fungerer. Widar sjekker PC’en som står i hytta. Denne eller en eventuelt ny PC brukes til stevner etc. og kan ellers disponeres av sekretær.

-Vedtak: Kasserer gis økonomisk kompensasjon for bruk av privat printer. Dert vurderes å kjøpe en ny PC dersom den gamle ikke duger.

Sak 103/2019: **Innkjøp av utstyr: Hopphinder og annet utstyr til Agility**

På styremøtet i september ble det vedtatt å kjøpe inn hopphinder og softmur til Agility (sak 77/2019). Det ble også vedtatt å innhente prisinformasjon for alléslalom og oxer og eventuell rabatt for så pass store innkjøp. På grunn av nye regler må nye hopphinder være på plass før høstens agilitystevne.

* Vedtak Det gjøres et forsøk på å modifisere klubbens hvite hinder slik at de tilfredsstiller de nye kravene til utstyr i konkurranser. Annet nødvendig utstyr kjøpes inn. Kristen setter opp et budsjett for nødvendig utstyr. Innkjøp behandles på neste styremøte.

Sak 104/2019: **Innetrening Agility vinter 2020. Treningsavgift**

Vedtatt på FB før dette styremøtet Saken utgår.

**Faste orienteringspunkter:**

* Antall medlemmer
* 293 medlemmer totalt. Klubbmedlemmer 281. Husstandsmedlemmer 8. Æresmedlemmer 4. Alle tall pr. 28.11.2019
* Klubbaktiviteter
* Adventsfrokost 1. og 15. desember er gjennomført. 6-7 deltakere per gang.
* Økonomi
* Det ser ut til at OODK går med overskudd i 2019. Inntekter fra medlemskontingenten har økt.
* Stevner
* 13. juni 2020 – NBF Rundering
* 5. september 2020 - Agility
* 6. september 2020 – Rally
* 10. mai 2020 - LP
* 9. mai 2021 - LP
* Trening/kurs.
* Det skal holdes et NKK-instruktørkurs for OODKs medlemmer
* Innetrening vinteren 2019/2020. Avtale med Bjerke/ Norsk Rikstoto og OODK
* Materiell/vedlikehold
* Eventuelt
* Ingen saker